***MARIJA, NAŠA MATI***

*Družinska akademija v čast Brezmadežni*

***Pesem: VSO ZEMLJA TEMA KRIJE – Župnijski zbor (na koru)***

*Deklica (M) riše sliko…Približa se ji deček (J).*

**M**: Tako, samo pobarvam jo še in slika moje mame bo končana.

**J**: Tvoje mame? Saj tvoja mama nima dolgih las in tudi take rute na glavi ne nosi. Sem danes popoldan srečal tvojo mamo in prav nič ni bila podobna ženi na tvoji sliki.

**M**: Ti si srečal mojo zemeljsko mamo, žena na sliki pa je moja nebeška mama.

**J**: Ti imaš dve mami?

**M:** Pa ne samo jaz, tudi ti imaš dve mami.

**J**: Ampak jaz poznam le eno…

**M**: Nič hudega, če želiš ti lahko takoj povem zgodbo o tvoji drugi mami…

**J**: Le povej, zunaj je tako noč in zato imam časa dovolj.

**M**: Veš, pred več kot 2000 leti je Bog uslišal prošnjo Ane in Joahima. Rodila se jima je hčerka Marija. Na prvi pogled je bil to čisto običajen otrok.

**J**: Kaj pa, ko je zrasla?

**M**: Takrat je bila pa čisto običajno dekle. Dekle,ki je živelo kot še mnoga druga dekleta v Izraelu.

***Pesem: MLADO ŠE DEKLE***

**J**: Očitno Marija le ni bila čisto običajno dekle.

**M**: Dobro si poslušal, Marija je bila Božja izbranka.

**J**: In zakaj ravno ona? Je bila kaj drugačna od drugih deklet? Je bila lepša? Je bila bolj pametna?

**M**: Bila je spočeta brez madeža.

**J**: Kaj pa spet to pomeni. Brezmadežno spočetje?

**M**: To pomeni,da je bila obvarovana vsakega greha, da je njeno srce ostalo popolnoma čisto.

***Pesem: BREZMADEŽNA MARIJA***

**J**: Marija, brez madeža izvirnega greha spočeta….Zakaj?

**M**: Zato,ker je Bog želel, da je telo, ki bo porodilo Njegovega sina vedno čisto. In čisto je bilo tudi takrat, ko je spočela od Svetega duha in tudi takrat, ko je v sebi nosila Sina Božjega.

**J**: Ja,to pa res ni kar tako,biti Božja mati, biti Mati Božjega sina.

**M**: Res, besede, ki jih Marija rekla angelu Gabrijelu, ko ji prišel povedat, da bo spočela od Svetega Duha, niso kar tako.

**J**: Kaj pa mu je rekla?

**M**: Rekla je: »Zgodi se tvoja volja!« in tako postala pomembna oseba v zgodovini odrešenja. In besede angela Gabrijela,namenjene Mariji, izgovarjajo znova in znova verniki po celem svetu. Tako kot je Marijo pozdravil angel Gabrijel, tako jo pozdravljajo otroci, mame, očetje,…

PO VEČ OTROKIN ODRASLIH SKUPAJ MOLI IN PRIHAJA IZ PREZBITERIJA IN CERKVE NA STOPNICE S SVEČKO V ROKAH. KO PRIDEJO ODLOŽIJO SVEČKO NATLA, SE VSEDEJO NA STOPNICE IN MOLIJO NAPREJ. KO SEOGLASIJO ORGLE, MOLITEV POSTANE VEDNO BOLJ TIHA, POČASI POTIHNE ZASLIŠI SE ZBOR NA KORU:

**OTROCI** : Pozdravljena Marija, milosti polna, Gospod je s teboj, …

**VSI**: Sveta Marija …

***Pesem: AVE MARIJA (Župnijski zbor* NA KORU)**

OTROCI (SKUPAJ ALI VSAK EN VZKLIK) VZKLIKAJO LITANIJE, VSI ODGOVARJAMO – PROSI ZA NAS!

- Mati Kristusova
- Mati Cerkve
- Devica najmodrejša

- Podoba pravice

- Sedež modrosti
- Začetek našega veselja
- Roža skrivnostna
- Skrinja zaveze

- Zdravje bolnikov
- Tolažnica žalostnih

- Kraljica družine

**J**: In kaj je to, imajo vsa ta imena sploh kakšno vezo z Marijo?

**M**: Imajo,seveda imajo, vse to so Marijini vzdevki…

**J**: Tako veliko jih ima?

**M**: Toliko in še več. Nekateri pravijo Marij tudi Njegova palača, Njegov šotor,hiša, Sveta devica Marija, Božja gospa…Veliko različnih imen,imen ki razkrivajo,kaj vse se je ljudem že zgodilo po njeni priprošnji.

**J**: Marija resnično zasluži našo pozornost, Marija zasluži naš pozdrav.

**M**: Pridi, pojdiva k Mariji in jo pozdraviva tudi midva.

***Pesem: NAJ TE POZDRAVIM***

**OTROCI** izrekajo prošnje:

- Marija, prosim te pomagaj vsem duhovnikom in ministrantom.

- Marija,pomagaj vsem bolnim…

- Marija, pomagaj vsem družinam…

- Marija,pomagaj vsem otrokom…

**J**: Slišiš, kaj vse ljudje prosijo Marijo.

**M**: Marija je v nebesih. V nebesa je bila vzeta z dušo in telesom. Tam ima posebno mesto, čisto blizu svojemu sinu Jezusu. In Mariji, svoji mami, Jezus ne more reči ne,ko ga prosi za ljudi v stiski.

**J**: O, to pa verjamem. Že na Zemlji je bilo tako. Bral sem o tem, kako je Marija prosila Jezusa naj pomaga, ko je na svatbi zmanjkalo vino. In Jezus je pomagal, vodo je spremenil v vino.

***Pesem: SVETA DEVICA MARIJA***

**M**: A se ti spomniš, kaj je na tisti svatbi, kjer je zmanjkalo vina, Marija naročila ljudem, ki so potrebovali pomoč.

**J**: Seveda vem. Rekla je, naj naredijo vse kar jim bo Jezus rekel.

**M**: In ker so naredili, kot jim je rekla, so dobili, kar so želeli. Zato je dobro, da tudi danes poslušamo, kaj nam Marija naroča.

**J**: Kako to misliš? Kako naj slišimo, kaj nam Marija naroča. Ona je vendar v nebesih in mi smo na Zemlji. Marija ne more govoriti z nami.

**M**: Pa govori. Spregovorila je pastirčkom v Fatimi, deklici v Lurdu, vidcem v Međugorju, pastirici na Sveti Gori,…

**J**: Marija je torej še vedno med nami.

**M**: Med nami je in tudi,ko je ne vidimo, čutimo, da je z nami.

***Pesem: MARIJA PRELEPO BITJE***

**M**: No, a sedaj veš, kdo je tvoja nebeška mama.

**J**: Vem in vem tudi, da če bom sledil njenemu zgledu,bom prišel na cilj. Če pa bom zašel, me bo Marija, moja mama, ki je polna ljubezni, objela in tako kot vsaka prava mama, usmerila nazaj na pravo pot.

**OTROK** zapoje solo: *Hvala, ker ti, Marija, ljubiš nas; hvala ker ti, Marija, nosiš nas; hvala ker ti, Marija, zreš na nas; Marija, mi te prosimo*.

**VSI** ponovijo in med petjem se vsi zberejo na stopnicah pred oltarjem:

*Hvala, ker ti, Marija, ljubiš nas, hvala ker ti, Marija, nosiš nas,*

*hvala ker ti, Marija, zreš na nas, Marija, mi te prosimo.*

 *Otroci vriskajo in pojo, ker dal nam svojo mamo je Bog,*

*otroci vriskajo in pojo, Marija mati vseh je otrok.*

**PEVCI ŽUPNIJSKEGA ZBORA** (pridejo od zadnjega dela cerkve in se pridružijo ostalim pevcem na stopnicah pred oltarjem, ko hodijo molijo) *O gospa moja, o mati moja, tebi se vsega darujem in da se ti vdanega izkažem, ti danes posvetim svoje oči, svoja ušesa, svoja usta, svoje srce, sebe popolnoma vsega, ker sem torej tvoj o dobra mati, varuj me, brani me, kakor svojo last in posest. Amen.*

**J**: Marija je prav res mati vseh nas, majhnih in velikih. K njej se s svojo prošnjo in zahvalo obračajo otroci, mladina in odrasli.

**M**: Marija je naša nebeška mama, ki nas vodi skozi življenje. Naj tako ostane za vedno.

OGLASIJO SE ORGLE IN VSI SKUPAJ ZAPOJEMO…

***Pesem: MARIJA SKOZ ŽIVLJENJE***

Pripravila: Natalija Podjavoršek,

Družinska kateheza, župnija Domžale